'Panda' aan leiband toe g'n beer | Maroela Media
'Panda' aan leiband toe g'n beer
'n Video wat aanlyn gedeel word oor 'n "panda" wat in 'n middestad aan 'n leiband rondgelei word, is toe glad nie wat kykers gedink het nie.
Die kort video wys hoe 'n vrou 'n voetgangerkruising oorsteek met 'n swart-en-wit dier aan 'n leiband. Dit het tot 'n groot debat gelei toe dit op sosiale media gedeel is, maar die dier is eintlik geen panda nie.
'n Man in die suide van China het sy hond se pels swart en wit gekleur sodat dit soos 'n panda moet lyk. Die eienaar, Yang Yan, sê sy Chow Chow, genaamd Mei Niu, wat "mooi meisie" beteken, lyk net soos 'n panda. Hy het plante en water gemeng om die kleursel te maak en voer aan dit is dus skadeloos vir die hond.
Elisa Allen, direkteur van PETA (People for the Ethical Treatment of Animals), sê egter honde is slim, komplekse diere en nie speelgoed nie. "Daar is nie enige manier om 'n hond, of enige ander dier, te kleur sonder dat dit gevaarlik is nie. Daar sal altyd die gevaar wees dat dit giftig kan wees of 'n allergiese reaksie kan veroorsaak." Volgens haar is dit oneties en onnodig om 'n dier se lewe in gevaar te stel.